AQSh mudofaa vaziri Jyeyms Mettis Turkiyaning Rossiyadan S-400 zenit-raketa tizimlarini xarid qilishini suveren qaror, deb atadi. Bu haqda Pentagon rasmiy saytida xabar berildi. «Bu suveren qaror, shunday», - dedi u jurnalistning AQSh bunday harakatlarni ma’qullaydimi, degan savoliga javob qaytarib. Shu bilan birga, uning ta’kidlashicha, asosiy muammo Rossiya va NATO tizimning o‘zaro bir-biriga mos tushmasligidadir. Avvalroq Turkiya Rossiyadan S-400 ZRKlarini xarid qilishi xabar qilingandi.